Rs.389, Buy Online Brass Brown Earrings - Hw245 - Shree Mangalam Mart - Reviews - Indiarush
Brass Brown Earrings - HW245
Model Number EARHW245 Motoriste gewaarsku | Netwerk24
Deur Brenden Ruiter @Ruitervaniewind 06 November 2019 06:01
Polisiebeamptes deel inligting met padfgebruikers op die Ou Faure-pad.
Mense is bewus van die gevare wat in die bosse langs die Ou Faure-pad in Eersterivier skuil, maar steeds hou hulle daar stil.
Verskeie misdade, waaronder moord, verkragtings en kapings het al oor die jare daar plaasgevind.
Prostitusie vind ook oop en bloot langs die pad plaas. Die afgelope naweek het die Kleinvlei-polisie ’n padversperring daar gehou om mense bewus te maak van die gevare daarvan om daar stil te hou.
Kapt. Florina Muller, polisiewoordvoerder, sê al hul waarskuwings val op dowe ore. “In die meeste gevalle word mense gekaap omdat hulle in die donker daar stilhou. Diegene wat deur misdaad geraak word, kom lê nie altyd klagtes nie, omdat hulle skaam is oor wat hulle daar gaan doen het. Ouens stop vir prostitute en word dan aangeval. Hierdie slagoffers is soms gesiene mense en is bang hul goed kom op die lappe,” sê Muller.
Volgens Muller gooi misdadigers ook motors met klippe.
“Wanneer die eienaar van die motor stilhou, bespring die aanvaller hom. Ek wil ’n beroep doen op motoriste om die pad te vermy, maar indien hulle dit nie kan vermy nie, moet hulle nooit stilhou nie. As jy voel iets word teen jou motor gegooi, ry eers aan tot jy veilig is,” sê Muller.
Jerome Fitz, raadslid vir die gebied waardeur die Ou Faure-pad loop, sê armoede dwing mense om hul liggame te verkoop.
“Langs die pad is ma’s en hul dogters. Dit is mense wat nie meer weet watter kant toe nie. Ek wil inwoners van die omliggende plekke versoek om nie van die dienste gebruik te maak nie. Deur daar te gaan, skep jy ’n mark vir misdadigers, want hulle teiken die mense wat die prostitute besoek,” sê Fitz.